CELEX: 
Language: et
Date: 2021-10-29 00:00:00
Title: KOMISJONI RAKENDUSMÄÄRUS (EL) …/…, millega muudetakse rakendusmäärust (EL) 2018/764 Euroopa Liidu Raudteeametile makstavate lõivude ja tasude ning nende maksmise tingimuste kohta

KOMISJONI RAKENDUSMÄÄRUS (EL) …/…,
            
            
               XXX,
            
            
               millega muudetakse rakendusmäärust (EL) 2018/764 Euroopa Liidu Raudteeametile makstavate lõivude ja tasude ning nende maksmise tingimuste kohta
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 11. mai 2016. aasta määrust (EL) 2016/796, mis käsitleb Euroopa Liidu Raudteeametit ja millega tunnistatakse kehtetuks määrus (EÜ) nr 881/2004,
                  1
                eriti selle artikli 80 lõiget 1,
            
            
               ning arvestades järgmist:
            
            
               (1)Komisjoni rakendusmääruses (EL) 2018/764
                  2
                on sätestatud lõivud ja tasud, mida makstakse Euroopa Liidu Raudteeametile (edaspidi „amet“) määruses (EL) 2016/796 osutatud teatavate toimingute tegemise ja muude teenuste osutamise eest.
            
            
               (2)Kuigi enamik ameti tegevuskuludest kaetakse ELi eelarvest, on määruse (EL) 2016/796 artikli 80 lõike 2 esimeses lõigus sätestatud, et amet nõuab lõive ja tasusid veeremiüksuste (tüübi) lubade, ühtsete ohutustunnistuste ja Euroopa raudteeliikluse juhtimissüsteemi (ERTMS) heakskiitvate otsuste eest ning muude teenuste osutamise eest. Vastavalt määruse (EL) 2016/796 artikli 80 lõikele 3 tuleb lõivude ja tasude suurus kindlaks määrata tasemel, mis tagab, et sellekohane tulu on piisav kõikide ameti täidetavate ülesannete ja osutatud teenuste täieliku maksumuse katmiseks.
            
            
               (3)Vastavalt rakendusmääruse (EL) 2018/764 artiklile 10 peab komisjon hindama lõivude ja tasude süsteemi üks kord eelarveaasta jooksul. Hindamisel võetakse aluseks ameti varasemad hinnangulised majandustulemused ning tulevaste tulude ja kulude eelarvestus. Vajaduse korral vaatab komisjon ameti majandustulemuste ja finantsprognooside hinnangu alusel lõivud ja tasud läbi. Komisjon peab kõnealuse määruse hiljemalt 16. juuniks 2022 uuesti läbi vaatama, et järk-järgult kehtestada kindlasummalised lõivud. 
            
            
               (4)Aastal 2018, kui rakendusmäärus (EL) 2018/764 vastu võeti, puudusid usaldusväärsed finantsandmed, sest amet ei olnud taotlusi veel menetlema hakanud. Alates 2019. aastast näitavad ameti tegevuse kohta esitatud aastaaruanded, millele on osutatud määruse (EL) 2016/796 artikli 51 lõike 1 punktis a, et ameti kui määruse (EL) 2016/796 artiklites 14, 20, 21 ja 22 osutatud tunnistuste, lubade ja heakskiitude väljaandmisega seotud ülesannete eest vastutava liidu asutuse eelarvet iseloomustab märkimisväärne ja korduv puudujääk. Puudujäägi põhjus on see, et lõivud ja tasud, mida võetakse kooskõlas (EL) 2016/796 artikli 80 lõikega 2 taotluste menetlemise ja teenuste osutamisega seotud kulude hüvitamiseks, ei ole piisavalt suured. 
            
            
               (5)Amet oli sunnitud taotluste menetlemisega seotud kulud osaliselt katma liidu eelarvest. Lisaks pidi amet oma eelarve tasakaalustamiseks oluliselt piirama toiminguid, mida lõivudest ja tasudest ei rahastata. Ameti iga-aastastes ühtsetes programmidokumentides 2021. ja 2022. aastaks esitatud prognoosid näitavad, et samasugune finantsolukord jääb kestma ka tulevikus. Seepärast tuleks ameti lõivude ja tasude süsteem läbi vaadata. 
            
            
               (6)Paistab, et on vaja suurendada tunnitasu, mis on praegu väiksem kui tunnikulud, mida amet peab kandma lubade, tunnistuste või heakskiitude kohta otsuseid tehes. Seega tuleks rakendusmääruse (EL) 2018/764 kohaselt kehtestatud tasumäärad läbi vaadata, et need kataksid kulud, mida amet peab taotlusi menetledes ja ühtse kontaktpunkti teenuseid kõigile Euroopa veeremiüksuste lubade, ühtsete ohutustunnistuste ja ERTMSi projektide heakskiidu taotlejatele kättesaadavaks tehes igal aastal kandma.
            
            
               (7)Amet on lõivude ja tasude kehtestamisel lähtunud üksnes tunnitasust, mis on arvutatud otsuste tegemiseks ja teenuste osutamiseks kulunud aja põhjal. Kõigi asjaosaliste huvides on kasutusele võtta kindlasummaliste lõivude süsteem, et veelgi vähendada halduskoormust ja muuta iga taotluse jaoks ette nähtud kulud paremini prognoositavaks. Lisaks on amet alates 2019. aastast omandanud uusi kogemusi ja võtnud kasutusele piisavalt töökindla metoodika, et välja arvutada konkreetse taotluse menetlemise keskmine kulu. Seepärast tuleks kehtestada kindlasummalised lõivud sellise taotluse menetlemise eest, mis on seotud loa andmisega lubatud veeremiüksuse tüübile vastavale veeremiüksusele või veeremiüksuse seeriale vastavalt Euroopa Parlamendi ja nõukogu direktiivi (EL) 2016/797
                  3
                artikli 25 lõikele 1. 
            
            
               (8)Tasuta ühtse kontaktpunktiga kaasnevad märkimisväärsed hooldus- ja arenduskulud. Seepärast tuleks lõivu tasuda ka ühtse kontaktpunkti kasutamise eest, kui ühtsele kontaktpunktile esitatud taotlus on adresseeritud ametile. Taotlejad peaksid lõive tasuma kindlasummalise määra alusel, võttes arvesse ametile üles laaditud ja salvestatud dokumentide, kasutatud funktsioonide ja teabevahetuse kaudu tekitatud kulusid ning nende osakaalu asjaomase otsuse hinnangulisest kogumaksumusest. Kui veeremiüksuse tüübilevastavuse taotlus on adresseeritud ametile, peaks ühtse kontaktpunkti kasutamise tasu olema veeremiüksuse loa väljaandmise eest kehtestatud kindlasummalise lõivu lahutamatu osa.
            
            
               (9)Lõivude ja tasude puhul tuleks arvesse võtta mikro-, väikeste ja keskmise suurusega ettevõtjate eriolukorda. Seetõttu tuleks nende puhul kohaldada konkreetset vähendamist.
            
            
               (10)Vastavalt määruse (EL) 2016/796 artikli 80 lõike 3 esimesele lõigule peab lõivude ja tasude suuruse kindlaksmääramise kriteeriumide ja metoodika puhul lähtuma põhimõttest, et sellekohane tulu on piisav osutatud teenuste täieliku maksumuse katmiseks, ilma et tekiks puudujääki või märkimisväärset ülejääki. 
            
            
               (11)Rakendusmääruse (EL) 2018/764 kohaldamisel saadud kogemused näitavad, et lõivude ja tasude maksetingimusi tuleks ajakohastada ja kohandada, vähendamaks riski, et taotlejad, kelle finantssuutlikkus on ohus, ja kolmandates riikides asuvad taotlejad, kelle suhtes amet ei saa kohaldada piisavaid õigusliku jõustamise kaitsemeetmeid, jätavad asjaomased summad tasumata. On asjakohane, et amet esitaks maksmisele kuuluvate summade kohta arve juba taotlemise alguses, et vähendada maksega hilinemise või maksmata jätmise riski. Amet loob võimalused veebipõhiste maksete tegemiseks.
            
         
         
            
               (12)Kuna lõivud ja tasud kajastavad suures osas ameti personalikulusid ja määruse (EL) 2016/796 artikli 80 lõikes 2 osutatud tegevusega seotud otseseid kulusid, peaks amet indekseerima asjaomased summad üks kord eelarveaasta jooksul, et võtta usaldusväärsetele andmetele tuginedes arvesse inflatsioonimäära ja ameti töötajate töötasude iga-aastast ajakohastamist.
            
            
               (13)Amet peaks täielikult omaks võtma kulutõhususe põhimõtte ja seetõttu püüdma pidevalt täiustada protsesse, mida ta järgib määruse (EL) 2016/796 kohaste ülesannete täitmisel, viies eelkõige tasakaalu oma ülesannete ulatuse ja olemasolevad vahendid. See peaks aitama ametil luua tõeliselt ühtse Euroopa raudteepiirkonna, võttes arvesse ELi raudteepoliitika eesmärke, milleks on säästvam ja arukam liikuvus ning innovaatiline, ohutu, tugev ja täielikult koostalitlusvõimeline raudteesektor.  
            
            
               (14)Seepärast tuleks rakendusmäärust (EL) 2018/764 vastavalt muuta.
            
            
               (15)Käesoleva määrusega ettenähtud meetmed on kooskõlas direktiivi (EL) 2016/797 artikli 51 kohaselt asutatud komitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Rakendusmäärust (EL) 2018/764 muudetakse järgmiselt.
            
            
               (1)Artikli 1 lõige 1 asendatakse järgmisega:
            
            
               „1. 
                     Käesoleva määrusega kehtestatakse lõivud ja tasud, mis tuleb maksta Euroopa Liidu Raudteeametile (edaspidi „amet“) määruse (EL) 2016/796 artiklites 14, 20, 21 ja 22 osutatud taotluste menetlemise eest, sealhulgas taotleja poolt kõnealuse määruse artiklis 12 sätestatud ühtse kontaktpunkti kasutamise eest taotluste esitamiseks ametile või pädevatele riiklikele ohutusasutustele, ning muude ameti asutamise eesmärkidega kooskõlas olevate teenuste osutamise eest. Kehtestatakse ka kõnealuste lõivude ja tasude arvutamise meetod ja maksmise tingimused.“
            
            
               (2)Artikkel 2 asendatakse järgmisega: 
            
            
               „Artikkel 2
            
            
               Ameti võetavate lõivude ja tasude liigid
            
            
               1.
                     Amet võtab lõivu 
            
            
               (a)ühtse kontaktpunkti kaudu ametile esitatavate taotluste eest, juhul kui see ei sisaldu taotluste menetlemise eest kehtestatud kindlasummalises lõivus; 
            
            
               (b)ametile esitatud taotluste menetlemise eest, sealhulgas artiklis 4 osutatud kalkulatsioonide koostamise eest, kaasa arvatud juhul, kui taotleja oma taotluse hiljem tagasi võtab; 
            
            
               (c)juhul kui amet uuendab, piirab või muudab direktiivi (EL) 2016/798 või direktiivi (EL) 2016/797 kohaselt tehtud otsust, samuti juhul, kui ta selle läbi vaatab.
            
            
               Amet võib lõivu võtta ka siis, kui ta tunnistab turule laskmise loa kehtetuks, kuna tagantjärele tehakse kindlaks, et kasutusel olev veeremiüksus või veeremitüüp ei vasta olulistele nõuetele kooskõlas direktiivi (EL) 2016/797 artikliga 26, või kuna ühtse ohutustunnistuse omanik ei vasta enam ohutustunnistuse väljaandmise tingimustele kooskõlas direktiivi 2016/798 artikli 17 lõigetega 5 ja 6.
            
            
               2.
                     Lõike 1 esimese lõigu punktides a ja b osutatud taotlused hõlmavad järgmist:
            
            
               (a)veeremiüksuste ja veeremiüksuse tüüpide turule laskmise load kooskõlas määruse (EL) 2016/796 artiklitega 20 ja 21, välja arvatud käesoleva lõike punktis b nimetatud load;
            
            
               (b)lubatud veeremiüksuse tüübile vastava veeremiüksuse või veeremiüksuseseeria turule laskmise load kooskõlas direktiivi (EL) 2016/797 artikli 25 lõikega 1;
            
         
         
            
               (c)ühtsed ohutustunnistused kooskõlas määruse (EL) 2016/796 artikliga 14;
            
            
               (d)ERTMSi raudteeäärsete seadmete tehniliste lahenduste ja asjakohase KTK kooskõla heakskiitvad otsused kooskõlas määruse (EL) 2016/796 artikliga 22;
            
            
               (e)eelneva tegevuse taotlused kooskõlas komisjoni rakendusmääruse (EL) 2018/545 artikliga 22 ja komisjoni rakendusmääruse (EL) 2018/763 artikli 2 lõikega 3 ja artikli 4 lõikega 5; 
            
            
               (f)määruse (EL) 2016/796 artiklis 58 osutatud kaebused kooskõlas käesoleva määruse artikliga 7.
            
            
               3.
                     Amet võtab tasu ka muude kui lõikes 1 osutatud teenuste eest, mida taotleja või muu isik või üksus soovib.
            
            
               4.
                     Amet avaldab teenuste loetelu oma veebisaidil.“
            
            
            
               (3)Artikkel 3 asendatakse järgmisega:
            
            
               „Artikkel 3
            
            
               Ameti võetavate lõivude, tasude ja kindlasummaliste lõivude arvutamine
            
            
               1.Lõiv, mida nõutakse kontaktpunkti kasutamise eest seoses artikli 2 lõike 2 punktides a, c, d ja e osutatud taotluste esitamisega ametile, on lisa punkti 2 tabelis A kindlaks määratud summa. See kindlasummaline lõiv tuleb tasuda taotluse esitamise ajal.
            
            
               2.Artikli 2 lõike 2 punktides a, c, d ja e osutatud taotluste menetlemise, sealhulgas artikli 2 lõike 1 esimese lõigu punktis c ja teises lõigus osutatud toimingute eest võetava lõivusumma kindlaksmääramisel võetakse arvesse kõike alljärgnevat:
            
            
               (a)töötundide arv, mis ameti töötajad ja väliseksperdid on kulutanud taotluse menetlemisele, korrutatuna ameti tunnitasuga, mis on kindlaks määratud lisa punktis 1; 
            
            
               (b)ameti võetavale lõivusummale lisandub riiklike ohutusasutuste esitatud asjakohane summa, mis sisaldab taotluse riikliku osa menetlemisel tekkinud kulusid. 
            
            
               3.Lõiv, mida nõutakse seoses taotluse esitamisega artikli 2 lõike 2 punktis b osutatud lubade saamiseks ning seoses asjaomaste taotluste menetlemise ja lubade väljaandmisega, on lisa punkti 3 tabelis B kindlaks määratud summa, mis sisaldab lõikes 1 osutatud ühtse kontaktpunkti kasutamise eest makstavat lõivu. See kindlasummaline lõiv tuleb tasuda taotluse esitamise ajal.
            
            
               4.Artikli 2 lõikes 3 osutatud teenuste eest makstav tasu on ameti töötajate ja välisekspertide töötundide arv korrutatuna ameti tunnitasuga, mis on kindlaks määratud lisa punktis 1.
            
            
               5.Taotleja nõudmise korral vähendatakse mikro-, väikeste või keskmise suurusega ettevõtjate puhul ameti poolt taotluse esitamise eest võetavat summat 20 %. Kindlasummaliste lõivude kohaldamise korral tuleb asjaomane nõue esitada koos taotlusega ja kõigil muudel juhtudel hiljemalt enne seda, kui amet väljastab arve.
            
            
               Käesoleva määruse kohaldamisel tähendab mikro-, väike- või keskmise suurusega ettevõtja autonoomset raudteeveo-ettevõtjat, taristuettevõtjat või tootjat, kes on asutatud või kelle asukoht on Euroopa Majanduspiirkonna liikmesriigis ja kes vastab komisjoni soovituses 2003/361/EÜ
                  4
                sätestatud tingimustele. 
            
            
               Taotleja esitab ühtse kontaktpunkti kaudu tõendid, et ta vastab mikro-, väikese või keskmise suurusega ettevõtjana määratlemise tingimustele. Amet hindab esitatud tõendeid ja juhul, kui tekib kahtlusi või puuduvad piisavad põhjendused, võtab vastu otsuse mikro-, väikese või keskmise suurusega ettevõtja staatuse taotluse tagasilükkamise kohta.“ 
            
            
         
         
            
               (4)Artiklit 5 muudetakse järgmiselt:
            
            
               (a)lõige 1 asendatakse järgmisega:
            
            
               „1. Amet väljastab lõivu- ja tasusummade arve 30 kalendripäeva jooksul alates
            
            
               (a)otsuse tegemise kuupäevast, välja arvatud selliste otsuste puhul, mille suhtes kohaldatakse kindlasummaliste lõivude süsteemi või artikli 6 lõiget 3; 
            
            
               (b)apellatsiooninõukogu otsuse kuupäevast; 
            
            
               (c)teenuseosutamise lõppemisest; 
            
            
               (d)taotluse tagasivõtmisest; 
            
            
               (e)mis tahes muust juhtumist, millega kaasneb taotluse menetlemise lõpetamine.
            
            
               Artikli 3 lõigetes 1 ja 3 osutatud kindlasummaliste lõivude puhul, mis tuleb tasuda taotluse esitamise ajal, võib amet enne, kui ta taotluse menetlemist alustab, konkreetse taotlejaga kokku leppida erinevas maksetähtpäevas või arvete esitamise erikorras. “;
            
            
               (b)lõige 2 asendatakse järgmisega:
            
            
               „2. Arvel esitatakse vajaduse korral järgmine teave:
            
            
               (a)lõivude või tasude eristused;
            
            
               (b)summad, mille suhtes kohaldatakse kindlasummalisi lõive;
            
            
               (c)kui kindlasummalisi lõive ei kohaldata, siis ameti poolt taotluse menetlemiseks kulunud töötundide arv ja kohaldatav tunnitasu; 
            
            
               (d)asjakohasel juhul ka vastutava riikliku ohutusasutuse kulud. Nende puhul täpsustatakse ülesanded ja kulunud aeg või esitatakse kindlasummaline määr, mida asjaomane riiklik ohutusasutus kohaldab riikliku taotluseosa menetlemisel.“;
            
            
               (c)lisatakse lõige 4a: 
            
            
               „4a. Kui taotleja suhtes kohaldatakse artikli 6 lõiget 3, on ametil õigus väljastada makseteatisi, milles nõutakse juba menetletud taotluseosade eest osamaksu tasumist. Kui nõutavat makset ei tehta ameti kindlaksmääratud tähtaja jooksul, mis peab olema vähemalt kümme kalendripäeva, võib amet peatada taotluse menetlemise ja teavitada sellest taotlejat. Amet jätkab taotluse menetlemist, kui taotletud makse tehakse 20 kalendripäeva jooksul pärast menetluse peatamisest teatamist. Kui makset ei tehta 20 kalendripäeva jooksul pärast menetluse peatamisest teatamist, on ametil õigus taotlus tagasi lükata.“;
            
            
               (d)lõige 9 asendatakse järgmisega:
            
            
               „9. Kui taotleja on mikro-, väike- või keskmise suurusega ettevõtja, peab amet arvesse võtma maksetähtaja mõistliku pikendamise ja makse osamaksetena tasumise taotlusi.“
            
            
               (5)Artiklit 6 muudetakse järgmiselt:
            
         
         
            
               (a)lõige 1 asendatakse järgmisega: 
            
            
               „1. 
                     Tasumisele kuuluvate summade maksmata jätmise korral võib amet nõuda viivist iga täiendava kalendripäeva eest, mille võrra makse hilineb, ning kohaldab Euroopa Parlamendi ja nõukogu määruse (EL, Euratom) 2018/1046 I osa IV jaotise 6. peatüki 5. jaos sätestatud sissenõudmiseeskirju, mida kohaldatakse Euroopa ametite suhtes, eelkõige kõnealuse määruse artiklit 101, ning ameti finantsreegleid, mis on vastu võetud vastavalt määruse (EL) 2016/796 artiklile 66.“;
            
            
               (b)lõige 3 asendatakse järgmisega:
            
            
               „3. Kui ametil on tõendeid selle kohta, et taotleja finantssuutlikkus on ohus, või kui taotleja on asutatud või tegutseb mujal kui Euroopa Majanduspiirkonna liikmesriigis, võib amet 15 päeva jooksul pärast taotluse kättesaamist nõuda taotlejalt pangatagatise või tagatishoiuse esitamist. Kui taotleja seda ei tee, võib amet tema taotluse tagasi lükata.“; 
            
            
               (c)lõige 4 asendatakse järgmisega:
            
            
               „4. Ilma et see piiraks lõike 1 kohaldamist, võib amet uue taotluse tagasi lükata või peatada poolelioleva taotluse menetlemise, kui taotleja või tema õigusjärglane ei ole täitnud oma maksekohustusi, mis on seotud eelmise loa, tunnistuse või heakskiitmistoiminguga või ameti osutatud teenusega, välja arvatud juhul, kui taotleja tasub kõik maksmata jäänud summad. Kui taotluse menetlemine tuleb peatada, kohaldatakse artikli 5 lõikes 4a osutatud menetlust.“
            
            
               (6)Artiklit 8 muudetakse järgmiselt: 
            
            
               (a)lõige 1 asendatakse järgmisega:
            
            
               „1. Amet avaldab oma veebisaidil artiklis 3 osutatud tunnitasu ja kindlasummalise määra suuruse.“;
            
            
               (b)lõige 2 asendatakse järgmisega:
            
            
               „Riiklik ohutusasutus avaldab määrad, mille alusel määratakse kindlaks artikli 3 lõike 2 punktis b osutatud kulud, mis nõutakse sisse ametilt. Kui riiklik ohutusasutus kohaldab kindlasummalist määra, täpsustab ta, milliste lubade ja tunnistuste suhtes seda kohaldatakse. Riiklik ohutusasutus edastab ametile lingi oma veebisaidile, mis sisaldab teavet ameti lõivude ja tasude kohta.“
            
            
               (7)Artiklit 10 muudetakse järgmiselt:
            
            
               (a)lisatakse lõige 1a:
            
            
               „1a. Amet indekseerib lisas osutatud summasid esimest korda 2023. aastal ja seejärel üks kord eelarveaasta jooksul alates 1. jaanuarist, võttes aluseks 
            
            
               (a)Euroopa Liidu ametnike ja muude teenistujate töötasude ja pensionide ning nimetatud töötasude ja pensionide suhtes kohaldatavate paranduskoefitsientide iga-aastase ajakohastamise, nagu see avaldatakse Euroopa Liidu Teatajas, vastavalt ameti haldusnõukogus kokkulepitavale arvutusmeetodile ning tuginedes ameti ühtses programmidokumendis ja iga-aastastes konsolideeritud tegevusaruannetes kasutatud asjakohastele iga-aastastele finantsandmetele ja/või
            
            
               (b)liidu inflatsioonimäära, kasutades lisa punktis 4 sätestatud meetodit.“;
            
            
               (b)lõige 3 asendatakse järgmisega:
            
            
               „3. Pidades silmas ameti poolt aastaaruandes esitatud teavet, vaadatakse käesolev määrus uuesti läbi hiljemalt 16. juuniks 2024, seades eesmärgiks kehtestada järk-järgult uued kindlasummalised lõivud.“
            
            
               Artikkel 2
            
            
               Käesoleva määruse lisa tekst lisatakse rakendusmäärusesse (EL) 2018/764 lisana.
            
         
         
            
               Artikkel 3
            
            
               Enne käesoleva määruse jõustumist esitatud taotluste suhtes ei kohaldata artikli 1 punkti 3. 
            
            
               Artikkel 4
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Komisjoni nimel
               
               
                     president
               
               
                     Ursula VON DER LEYEN
               
            
         
         
            
                  
                     (1)
                  
                        ELT L 138, 26.5.2016, lk 1. 
               
               
                  
                     (2)
                  
                        Komisjoni 2. mai 2018. aasta rakendusmäärus (EL) 2018/764 Euroopa Liidu Raudteeametile makstavate lõivude ja tasude ning nende maksmise tingimuste kohta (ELT L 129, 25.5.2018, lk 68).
               
               
                  
                     (3)
                  
                        Euroopa Parlamendi ja nõukogu 11. mai 2016. aasta direktiiv (EL) 2016/797 Euroopa Liidu raudteesüsteemi koostalitluse kohta (ELT L 138, 26.5.2016, lk 44).
               
               
                  
                     (4)
                  
                        Komisjoni 6. mai 2003. aasta soovitus mikro-, väikeste ja keskmise suurusega ettevõtete määratlemise kohta (ELT L 124, 20.5.2003, lk 36).
               
            
      
    ---documentbreak--- 
      
         
         
            
               LISA
            
            
               1.Amet kohaldab tunnitasu 239 eurot.
            
            
               2.Ametile ühtse kontaktpunkti kasutamise eest makstavad kindlasummalised lõivud on järgmised. 
            
            
               Tabel A
            
            
            
                     
                  
                  
                     
                        Ühtne kontaktpunkt / Hinnarühm 
                     
                  
                  
                     
                        Summa (eurodes)
                     
                  
               
                     
                        Taotluse esitamine ametile järgmiste dokumentide kohta:
                     
                  
               
                     
                        1.
                     
                  
                  
                     
                        Ühtne ohutustunnistus
                     
                  
                  
                     
                        400
                     
                  
               
                     
                        2.
                     
                  
                  
                     
                        Veeremiüksuse tüübiluba
                     
                  
                  
                     
                        400
                     
                  
               
                     
                        3.
                     
                  
                  
                     
                        Veeremiüksuse luba, v.a tüübile vastavuse luba 
                     
                  
                  
                     
                        400
                     
                  
               
                     
                        4.
                     
                  
                  
                     
                        ERTMSi raudteeäärsete seadmete heakskiitmine
                     
                  
                  
                     
                        400
                     
                  
               
                     
                        5.
                     
                  
                  
                     
                        Eelneva tegevuse menetlemine
                     
                  
                  
                     
                        400
                     
                  
               
            
               3.Kindlasummalised lõivud lubatud veeremiüksuse tüübile vastava veeremiüksuse või veeremiüksuseseeria turule laskmise loa taotluse esitamise ja selle menetlemise eest on järgmised. 
            
            
            
               Tabel B
            
            
                     
                  
                  
                     
                        Hinnarühm
                     
                  
                  
                     
                        Summa (eurodes)
                     
                  
               
                     
                        Ametile taotluse esitamine ja selle menetlemine, et teha otsus tüübinõuetele vastavatele veeremiüksustele loa andmise kohta:
                     
                  
               
                     
                        1.
                     
                  
                  
                     
                        kaubavagunid ja kõik veeremiüksused, millele on osutatud komisjoni määruse (EL) nr 321/2013
                           1
                         lisa punktis 2
                     
                  
                  
                     
                        775
                     
                  
               
                     
                        2.
                     
                  
                  
                     
                        a) diisel- ja elektrivedurid;
                              
                     
                     
                        b) reisijatevagunid;
                     
                     
                        c) mobiilsed raudteetaristu ehitamise ja hooldamise 
                     
                     
                        seadmed
                     
                  
                  
                     
                        970
                     
                  
               
                     
                        3.
                     
                  
                  
                     
                        iseliikuvad diisel- ja elektrirongid,
                     
                  
                  
                     
                        1115
                              
                     
                  
               
            
               4.Artikli 10 lõikes 1a osutatud aastane inflatsioonimäär arvutatakse järgmiselt. 
            
            
                     
                        Aastane inflatsioonimäär:
                     
                  
                  
                     
                        „Eurostat HICP (kõik komponendid) – Euroopa Liidu kõik riigid“ (2015 = 100) Muutus protsentides / 12 kuu keskmine
                     
                  
               
                     
                        Arvesse võetava inflatsioonimäära väärtus
                     
                  
                  
                     
                        Inflatsioonimäära väärtus indekseerimisele eelneval kolmel kuul
                     
                  
               
         
         
            
                  
                     (1)
                  
                        Komisjoni 13. märtsi 2013. aasta määrus (EL) nr 321/2013, mis käsitleb Euroopa Liidu raudteesüsteemi allsüsteemi „veerem – kaubavagunid“ koostalitluse tehnilist kirjeldust ja millega tunnistatakse kehtetuks komisjoni otsus 2006/861/EÜ (ELT L 104, 12.4.2013, lk 1).